29.9.2023.
LV
Eiropas Savienības Oficiālais Vēstnesis
C 349/61
1.5.
EESK aicina Komisiju izstrādāt kopīgas pamatnostādnes, kā uzraudzīt piekļuvi kvalitatīviem un cenas ziņā pieejamiem ūdensapgādes un sanitārijas pakalpojumiem (4) un to telpiskās, sociālās un dzimumu atšķirības dalībvalstu un ES līmenī, kā arī kartēt pašreizējo stāvokli un regulāri uzraudzīt norises.
Datiem jābūt uzticamiem, neapgāžamiem un publiski pieejamiem.
Tas ir nepieciešams arī, lai nodrošinātu atbilstību Eiropas Parlamenta un Padomes Direktīvas (ES) 2020/2184 (2020. gada 16. decembris) par dzeramā ūdens kvalitāti (5) (turpmāk tekstā – Dzeramā ūdens direktīva (DzŪD)) 16. panta a) punktam, un EESK sagaida, ka tiks pieņemts priekšlikums attiecībā uz pārstrādāto Eiropas Parlamenta un Padomes direktīvu par komunālo notekūdeņu attīrīšanu (KNA direktīva) (6), ar kuru tiek ieviests 19. pants “Piekļuve sanitārijai”.
1.6.
EESK iesaka Komisijai gaidāmajā DzŪD pārskatīšanā iekļaut garantētu vispārēju piekļuvi ūdensapgādei un sanitārijai, kā noteikts ANO 6. IAM.
EESK iesaka Komisijai pieņemt kopīgas pamatnostādnes attiecībā uz ūdensapgādes un sanitārijas cenu noteikšanu, saskaņā ar kurām dalībvalstis var izstrādāt savu, no konkrētiem apstākļiem atkarīgu, tiesisko regulējumu.
Šādās pamatnostādnēs jāievēro cilvēktiesības uz ūdeni un nedegradēšanas princips, līdzīgi ANO ieteikumam attiecībā uz cilvēktiesībām un piekļuvi dzeramajam ūdenim un sanitārijai.
1.7.
EESK uzsver, ka ūdensapgādes un sanitārijas pakalpojumu maksa nedrīkst apdraudēt citu sociālo vajadzību apmierināšanu.
Tāpēc EESK aicina Komisiju izstrādāt pārskatu par pasākumiem, ko visās dalībvalstīs piemēro saistībā ar pieejamību cenas ziņā un it īpaši attiecībā uz neaizsargātiem patērētājiem.
EESK aicina Komisiju, pamatojoties uz šādu pārskatu, izstrādāt kopīgas pamatnostādnes dalībvalstīm, lai apzinātu mājsaimniecības, konkrētāk, neaizsargātus patērētājus, kam ir ar cenu saistītas pieejamības problēmas, un noteikt pasākumus to risināšanai.
Ar šādām pamatnostādnēm būtu jānodrošina, ka nevienam lietotājam, kurš ir neaizsargātā situācijā, nevar atvienot ūdensapgādi (7).
Pasākumi jābalsta holistiskā skatījumā uz skarto mājsaimniecību situāciju, un kontekstam pielāgotā veidā jāpiemēro sociālās politikas instrumenti, mājokļu politikas pasākumi un īpaši pasākumi attiecībā uz ūdensapgādes un sanitārijas pakalpojumiem.
Šādu pasākumu finansēšanā būtu jāņem vērā solidaritātes princips; papildus publiskajam finansējumam būtu jāizpēta novatoriski finansējuma veidi, piemēram, īpaša atbalsta piešķiršana, izmantojot rēķinus par ūdeni.
1.8.
EESK iesaka Eiropas Savienībai pieņemt un nostiprināt tiesisko regulējumu par ūdens koncesijas līgumiem, lai ūdeni apsaimniekotu kā sabiedrisku labumu, nevis kā preci, ko var tirgot.
Šādam tiesiskajam regulējumam:
a) jābūt orientētam uz cilvēktiesībām;
b) jāveicina ūdens ekosistēmu ilgtspēja;
c) jātiek noteiktam un īstenotam pārredzamā veidā ar sabiedrības līdzdalību;
d) jāpapildina koncesijas tiesību satvars ar publiskajām iestādēm, lai atgūtu ūdens izmantošanas tiesības apmaiņā pret taisnīgu kompensāciju un sausuma krīžu gadījumā tās pārdalītu ārkārtas situācijās nokļuvušiem lietotājiem.
1.9.
EESK norāda, ka starp publisko un privāto ūdens resursu apsaimniekošanu pastāv būtiska atšķirība, un abos šajos veidos ir atrodami gan labi, gan slikti piemēri.
Tomēr privātā apsaimniekošanā, ņemot vērā tās koncentrēšanos uz peļņu, var būt grūtības izpildīt pakalpojuma universāluma pamatprasību, t. i., apkalpot 100 % iedzīvotāju.
EESK uzskata, ka ūdens resursu publiskā apsaimniekošana var labāk nodrošināt vispārēju piekļuvi ūdenim un kanalizācijas sistēmām par taisnīgu cenu, ievērojot pienācīgus kvalitātes standartus, kā arī ekosistēmu atjaunošanu un aizsardzību.
(4) (5) (6) (7)
Papildinājums Dzeramā ūdens direktīvā (Direktīva (ES) 2020/2184) noteiktajam monitoringam.
OV L 435, 23.12.2020., 1. lpp.
“noskaidro, kādiem cilvēkiem nav piekļuves vai ir ierobežota piekļuve dzeramajam ūdenim, ietverot neaizsargātas un marginalizētas grupas, un šāda piekļuves trūkuma iemeslus”, https://eur-lex.europa.eu/legal-content/LV/TXT/?
uri=CELEX:32020L2184.
Priekšlikums Eiropas Parlamenta un Padomes direktīvai par komunālo notekūdeņu attīrīšanu COM(2022) 541 final, 2022/0345 (COD), Sk. arī: https://www.aquapublica.eu/article/news/access-water-and-sanitation-must-be-priority-commission-action-plan-implementpillar.